

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 001073997 2025

Дана:10.03.2025. године

**В р а њ е**

На основу члана 11 став 1. тачка 3. Одлуке о оснивању променом облика из спортског удружења Одбојкашки клуб Врање у спортско привредно друштво Спортско друштво Врање 1093 доо Врање („Службени гласник града Врања“ бр.16/23) и члана 61. Пословника Градског већа града Врања („Службени гласник Града Врања, број: 5/24), Градско веће града Врања на седници одржаној 10.03.2025. године донело је:

**Р е ш е њ е**

1.**ДАЈЕ СЕ ПРЕТХОДНА САГЛАСНОСТ** на измену Програма коришћења средстава из буџета града Врања за 2025. годину Спортског друштва Врање 1093 д.о.о. број 80/1 од 06.03.2025. године

2.Решење је коначно.

**О б р а з л о ж е њ е**

Одредбама члана 11.став 6.Одлуке о оснивању променом облика из спортског удружења Одбојкашки клуб Врање у спортско привредно друштво Спортско друштво Врање 1093 доо Врање („Службени гласник града Врања“ бр.16/23), дефинисано је Градско веће града Врања даје претходна сагласност на програма коришћења средстава из буџета града Врања.

У складу са наведеном законском регулативом донета је одлука као у диспозитиву решења.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 001073997/1 2025

Дана:10.03.2025. године

**В р а њ е**

На основу члана 15, 61. и 63. Пословника Градског већа града Врања (Службени гласник града Врања“, број: 5/2024), Градско веће града Врања, на седници одржној 10.03.2025. године донело је

**Р Е Ш Е Њ Е**

**О ОБРАЗОВАЊУ ОРГАНИЗАЦИОНОГ ОДБОРА МАНИФЕСТАЦИЈЕ**

**„БОРИНИ КЊИЖЕВНИ ДАНИ“**

**Члан 1.**

Образује се Организациони одбор за реализацију манифестације под покровитељством Града Врања и називом „Борини књижевни дани“, у следећем саставу:

-председник,**др Слободан Миленковић**, градоначелник,

-заменик председника,**Милан Илић**, заменик градоначелника,

-секретар,**Ана Костић,** Одељење за привреду и економски развој,

чланови:

1. **Зорица Јовић,** председница Скупштине града,
2. **Зоран Најдић,** директор ЈУ Библиотека „Бора Станковић“
3. **Вида Стојановић**, Одсек за образовање, спорт, културу информисање,
4. **Владица Ранђеловић**, руководилац Службе за односе са јавношћу,
5. **Изабела Савић**, директор Установе Културно образовни центар,
6. **Тања Русимовић**, професор српског језика и
7. **Оливера Ђорђевић**, професор српског језика.

**Члан 2.**

Задатак Организационог Одбора је да предузме све потребне мере и активности у вези са припремом и организацијом манифестације „Борини књижевни дани“, те након реализације манифестације сачини Извештај о реализацији манифестације са финансијским извештајем и достави Градском већу на разматрање и усвајање.

**Члан 3.**

Мандат Одбора траје до завршетка свих манифестација, односно до подношења и усвајања Извештаја из члана 2. овог Решења.

**Члан 4.**

Решење ступа на снагу даном доношења.

Решење објавити у „Службеном гласнику града Врања“.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић,с.р.**

**Тачност преписа оверава: Секретар Градског већа,**

**Јелена Пејковић**



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 001073997/2 2025

Дана:10.03.2025. године

**В р а њ е**

На основу члана 61. Пословника Градског већа града Врања („Сл. гласник града Врања, број: 5/24), Градско веће града Врања на седници одржаној 10.03.2025. године, разматрало је Мишљење Министарства финансија бр.35561282024 од 23.12.2024. године и Обавештење Министарства ивформисања и телекомуникација број:000056113-25 од 13.01.2025. године и донело следеће:

***З А К Љ У Ч К Е***

1.Даје се сагласност за продужетак рока за пријаву за учешће у раду Комисије и рок за подношење пријава по расписаном јавном конкурсуза суфинансирање пројеката за остваривање јавног интереса у области јавног информисања на територији Града Врања у 2025. години, закључно са 31.03.2025.године.

2.Закључак се доставља Одсеку за образовање, културу, спорт и омладину на даљу надлежност.

**Закључке доставити:** Одсеку за образовање, културу, спорт и омладину и Писарници града Врања.

**Председник Градског већа,**

др Слободан Миленковић